A. Kunum Fian em Abiil so Kawin so Talfut Kelewse Sang te. 

i ^ Talfut kese, Kunum Fian abiil so kawin so mesesem so kilke- 

sekale. ^Kate, kawin so abiil so mililiw so banggubi biliwi, 
Kunum Fian em kitil inim atew ete kuw ok mun fian tikin dim boktak 
tiw kalote alenalekale. 

^Beli, Kunum Fian e bokolomele: "Felet mak angoka!", ange eli, 
felet angsekale. ^ Felet angomi, e atem ete, felet be ken kesekale. Kele 
eli, mililiw akal ameni, felet akal amen kada kada kelewsekale. 
^Kelewe eli, felet be em wiin e bokolomele: "Be taw!", angsekale. 
Angeko, mililiw be em wiin e bokolomele: "Be kutiliw!", angsekale. 
Angeko, kutiliw teleko, uneko, taw kikis mak matem teleko, emisik 
ding banimsekale. 

^Kame, Kunum Fian e weng mak bokolomele: "Ok katiw da, kalak 
da, dolon kelew kelew keliw!", angsekale. "^ Ange eli, fein kesekale. 
Beli, Kunum Fian ete dolon kuw, wati emdiw, kilele keleko, ok katiw 
da, kalak da kelewsekale. * Dolon kuw be kelewsomelei, em wiin e 
bokolomele: "Dolon be abiil!", angsekale. Angeko, kutiliw teleko, 
uneko, taw kikis mak matem teleko, emteben ding banimsekale. 

^Kame, Kunum Fian e bokolomele: "Ok abiil afak kel be mutuk 
makmak kuw kelomele, kano, aneng kale tiow dim kelok.", angse- 
kale. Angesomelei, fein kelewsekale. ^^Keko eli, e aneng tiow em 
wiin e bokolomele: "Be kawin!", angsekale. Angeko, ok mutuk 
makmak kele be em wiin e bokolomele: "Be ok mun kumun alelbin 
fian sel!", angsekale. Angeko eli, atemete, ken kesekale. ^^-^^Ken 
kesomelei, Kunum Fian e bokolomele: "Kame, itel so kanemin 
kanemin ais dem so mesesem mesesem eisneng kawin dim talfut 
keloka!", angsekale. Ange eli, fein kelom: Ais mesesem mesesem 
eisneng talfut kesekale. Keko eli, Kunum Fian e kelewsomelei, mese- 
sem mesesem eisneng atemete, ken kesekale. ^^ Ken kesom eli, 
kutiliw teleko, uneko, taw kikis mak matem teleko, yemamas ding 
kel banimsekale. 

^^Kame, Kunum Fian e bokolomele: "Abiil dim kel alikum ailbin 
fitewoka! Taw so kutiliw so bitaka. Be em mongom e, akalkafo 

akalkafo teing bakamin fitew kelokoliw! ^^Beli, ailbin angom bi abiil 
kel tebeko, kawin dim elo ailbin kelewbokoliw.", angsekale. Ange 
eli, fein kesekale. ^^ Kesomelei, Kunum Fian e ailbin fian alew 
dukusekale. Fian mak e, ataan te. Taw ding kuw ailbin be. Kayow e 
fong ailbin kutiliw em angom, fial iso dukusekale. ^^-^^Dukusom eli, 
abiil em ailbin angom kawin akal felet kelebin angom dukusekale. 
Dukuko, ataan so kayow so ikal amen keyemsekale. I taw so kutiliw 
so kawin dim em felet ailbin te. Keyemsomelei, Kunum Fian e 
atemete, ken kesiliwkale. ^^ Ken keyemeko, kutiliw teleko, uneko, taw 
kikis mak matem teleko, ketket teben em ding kel banimsekale. 

2^Kame, Kunum Fian e bokolomele: "Ok mun kumun alelbin fian 
sel dim mesesem mesesem finik so bin talfut keliw. Kelomi, awon so 
mesesem mesesem bel so i fiteweko, kawin abiil dim bile 
yamkakamina.", angsekale. ^^ Ange eli, Kunum Fian e ok mun kumun 
alelbin fian sel em samal so fian fian sel inkal so bi so, ok mesesem 
mesesem finik so bi so, awon so mesesem mesesem bel so bi so 
eisneng eisneng ilo kilkeyemsekale. Kilkeyemsomelei, atemete, ken 
kesiliwkale. 22 Ken keyemsomelei, Kunum Fian e ilo bamki 
duyemsomelei, bokoyemomele: "Aul men banban dukuko, angin fian 
sel kelom, ok mun kumun alelbin sel dim gekokoliw! Awon e, bel so 
eisneng bi kawin ka banban kelokoliw!", yangsekale. ^^ Yangeko, 
kutiliw teleko, uneko, taw kikis mak matem teleko, ketket em ding 
kel banimsekale. 

2^Kame, Kunum Fian e bokolomele: "Kawin be samal mesesem 
mesesem finik so talfiit kelina! Am samal o, mesesem mesesem finik 
so yan banim mesesem o, kut samal o, alik alik talfiit kelina!", angse- 
kale. Angeko, fein keyemsekale. ^^ Keyemeko, Kunum Fian e kut 
samal alik o, am samal alik o, mesesem mesesem finik so yan banim 
mesesem alik o, keyemsekale. Keyemsomelei, atemete, ken kesiliw- 
kale. 2^Keliwi,Kunum Fian e iti weng mak bokolomele: "Kunum so 
waneng so mak nukalem atew, nukalem takak emdiw kemuma o! 
Kunum so waneng so bi i ok mun be mesesem bi so, awon bi so, 
samal bi so, kawin be bi so, mesesem finik so yan banim so bi so, ilo 
yetewbokoliw kae.", angsekale. ^"^ Angsomelei, Kunum Fian e kunum 

mak dukusomelei, waneng mak dukusomelei, akalem atew, akalem 
takak emdiw keyemsekale. ^sKeyemeko, Kunum Fian e ilo bamki 
duyemsomelei, bokoyemomele: "Aul banban duku kelom, kawin 
baka gekokoliw! Ok mun kumun alelebin sel em mesesem bi so, abiil 
afak em awon bi so, kawin em samal bi so, yukal im kak kunum wa- 
neng biliwte, ilo yetebokoliw te!", yangsekale. ^^ Yangeko, Kunum 
Fian e weng makso bokoyemomele: "Yukalem wanin e kawin em itel 
o, ais dem o, mesesem mesesem be duyemi be wanbomeliw boliwka 
o. ^^ Kawin dim be em samal so, abiil dim em awon samal so, mese- 
sem mesesem finik so bi so, i itel wanbomeliw boliwka o.", yangse- 
kale. ^^ Yangei, fein keyemei, Kunum Fian e mesesem keyemsomelei, 
atemete, ken kuw kele eli, seyo angesomelei, kalfongsekale. Keko, 
kutiliw teleko, uneko, taw kikis mak matem teleko, gung em ding kel 
banimsekale. 
^ ^-2 Beli, Kunum Fian e gung kel ding aulbabi, ki ke kolewse 

kasike, e abiil so, kawin so, mesesem mesesem fok bi ki kolew- 
eko, keyemeko eli, ben ding kel be, alubamin makso banim keko, 
fmengdasekale. ^ Finengda keko, Kunum Fian e ben kel ding ka, 
nanew atin atin amen ding keleweko, ding be tokotoko ayem ding 
mak kelewsekale. Kelewse kasike, ben ding akalem ding mak amen 
dukusekale. Nimtew angom? Gung kel em ding be, e mesesem be 
kilel kolewsekale. Ki bakalik te, ben ding ka awet aulbamin e, fineng- 
dakamin ding kuw kelewsekale. 

^ Ka kel ete, Kunum Fian Yawe ete kawin so abiil so talfut dukuse 
sang ete te. 

B. Kunum Fian em Kunum Waneng Kilkeyemse Sang te. 

^ Kate, soae kame melo dim ding bete, itel so, ais mesesem 
mesesem so, tebelinba belei, ding be sunk akal banim, kawin musun 
kailomin kunum mak banim keko, kawin be tiow kang angeko belei, 
^ ok o yukam misin atew kawin katiw somelei, iti kawin ok so 
dukalewalekale. "^ Keko eli, Yawe Kunum Fian e tawal dak fakalat 
kelewko, kawin be amiyemi kelewsomelei, kunum mak keleweko, 
em mutum tem kel akalem fukfuka fu kelei, kunum be fmik so kese- 



Talfut Kese 2 



kale. Kunum be Adam' te. ^Kele eli, kunum be kulusomelei, ataan 
tele dulum kalote ken abiw mak dukulewei, e ka kel teinsekale. Abiw 
ka em wiin e Iden te. ^Keko, ka kel ais banban talfut kelewsekale. 
Kelewsomelei, ais ati so ati so em dim e wanin dem so dem so kuw 
dukusekale. Ais dukusomelei, ais alew mak musun ka kel em mutuk 
kabalak dukusekale. Ais alew bi mak e fmik so ais te, mak e wa so 
ken so em fitew dalomin ais te. 

^^ Beli, musun Iden ka, ok malmil miktem telebin ok mak musun 
tem ka alenalekale. Ok bang be musum em kawin elo ok duleko, bin 
kesekale. Ok ka matem teleko eli, ok wokal wokal keko, alew alew 
aneng kalo kesekale. ^^ Emisik ok em wiin e Bison te. E Kawila aneng 
kalote kesekale. Be em kawin dulum be sokyan ol kisol so eisneng 
angbiliwkale. ^^ Sokyan ol be, ken ati kuw. Eisneng makso alew bete: 
Mak e filik falak tum win e, mak e kamge ais gom mak te. ^^ Beli, 
mak emteben ok em wiin e Gikon. Gikon ok bang e Kus aneng elo 
falal kolewsekale. *^ Yemamas ok be em wiin e Taigilis. Ok be ataan 
tele be dulum Asilia aneng dulum kalo kesekale. Ok fefe be em wiin 
e Yufeletis. 

^^ Keko eli, Yawe Kunum Fian e kunum be musun Iden elo kilelbi 
atebolew dukuko, kolewsomelei, ^^e bokolewomele: "Ais angom me- 
sesem be, ais dem be ken kuw wanbokolew te. ^"^Kate, ku ais ken em 
so wa em so kal kemin be ais be wanewtewe, ku fongate kuw atin 
kuw kuanokolew tako.", dangsekale. 

i^Dange eli, fein anfel mak Yawe Kunum Fian e bokolomele: 
"Adam emikel kuw belei, ken ba kasike, ne elo mak akalem atew 
mak em dokolew kemin mak kelo yo.", angsekale. ^^ Angesomelei, 
Yawe Kunum Fian e tawal kuluko, mesesem samal so abiil awon so 
angeko, kuluko, kunum be em mit koyemsekale. Koyemei, Kunum 
be ilo yetebomelei, ikalem wiin amen amen kuw bokoyemsekale. 
20 Beli, kunum be mesesem kut samal bi so, am samal bi so, abiil em 
awon bi so, alik alik im wiin mak amen amen kuw bokoyemsekale. 

Bokoyemse kate, mak akalem atew mak em dokolew kemin mak be 
banim kesekale. 

21 Beli, Yawe Kunum Fian e Adam e kiin ok ilum ilum mak kuanin 
atew dulewsomele eli, melen kim makmak takas kuluko, tem be iti 
talewsekale. ^^ Taleweko, melen kun be kuluko, elo amemi keleko, 
waneng mak dukuko, ulo kunum be so koumsekale. ^3 Koumeko, 
kunum be waneng bu watemeko, bokolomele: "Kae, Yawe nakalem 
kun, nakalem dim kuluko, waneng bute dukunemse kasike, um wiin e 
waneng' te.", wangsekale. ^^Beli kasike, kame, kunum mak alew so 
auk so koyem uneko, em kalel so teineko, i kal makmak bonggu 
kelokoliw te. 

25 Kunum be so, waneng bu so, yemkal bi ilim banim kesiliw kate, i 
fmganinba kesiliwkale. 
"1 1 Beli, Yawe Kunum Fian e samal mesesem mesesem dukuse 

kate, sokyan em weng e kawtiw kak keyemsomelei, funum funum 
keyemin kunum e, kitil so em weng be, nam kalak dak koliw te. 
Kame, sokyan be waneng ulo bokoumomele: "Kunum Fian e ais dem 
kale wanboliw tako, yangse ya, fein e?" wangsekale. ^ Wang eli, usik 
kalote yan weng mak bokolewomelu: "Kunum Fian esik e 'Ais dem 
mali kale ken kuw wanbokoliw te.', nulo yangse eli, ^kate e boko- 
yemomele: 'Mutuk mak kale kasik wanbokoliw te. Wanbom, meni 
melelew kebom kemiwtewe, kuankemin matem dalokoliw te.', 
yangaka be ete.", dangsukale. ^Dangu eli, sokyan esik yan weng 
bokoumomele: "Babo! Waniwtewe, nam kuaniw. Be wanboliw 
angom, funimi bokoyemse. ^ Kunum Fian e kal kebe: Ding mak yu 
waniwtewe, yom kiin a dem a be ye, kal kunum waneng kesomeliw 
eli, Kunum Fian be em kal atew kelokoliw te. Wa kukuw so ken 
kukuw so kal kelokoliw te. Kesomeliwi, famdes Kunum Fian akalem 
kal atew keloliw angomi, e ayem atew keyembe te.", sokyan e wang- 
sekale. 

^ Wange eli, waneng bu ais dem be atemute, ais dem yom be atite 
atite weit weit kelei, um ibolow tem e wana wana ibolow kuw keum- 

sekale. Nimtew angom? U fiikun ute: "Ne kal waneng kelokobi kai!", 
angomelu eli, fein e, dakuluko, wansomelu eli, mak e dakulu alueko, 
uneko, imok elo delew unsukale. Delew unu eli, imok emikal fein 
wansekale. ^ Yemkal i waniw eli, fein im kiin abil biliw e emdiw 
bamtak angeko, atem kal kesomeliw eli: Ikalem kal fitew kuw 
alenaliwkale. Bomiwi, kunum waneng alew bi inkal fian 
kulusomeliwi, ais kon fian kuluko, benesomeliwi, kasisiliwkale. 

*Beli, aneng kuineko, dim gilil so kebe dim kelei, alew kililiw ete: 
Yawe Kunum Fian e guingui talakai, angomeliweli, i inkal fian kulu- 
ko, ais tem be bakalem musun dim wokmosiliwkale. ^ Wokmosiliw 
eli, Yawe Kunum Fian e kunum belo gaalewomele: "Ku nal kel kuw 
belew a?", dangsekale. ^^^Dange eli, kunum esik yan weng Yawe elo 
bokolewomele: "Ne kilili te, ku tele angomi, ne inkal kelome eli, 
nimtew angom? Kal fitew kuw bi kasike, inkal kelika.", dangsekale. 
" Dange eli, Yawe esik kunum dakalalomele: "Ku nono keko, kal 
kelomelew ku kal fitew kuw belew? Ku kate, ais dem ayem o kangsi 
ete, ku wanekembelew kae?", dangsekale. ^^ Dange eli, kunum be yan 
weng bokolewomele: "Nete bate! Waneng kalute ais dem be nelo 
dunemui, ne wani te.", dangsekale. ^^ Dange eli, Kunum Fian esik wa- 
neng ulo dakalalomele: "Ku nimtew angomete a?"^ wangsekale. 
Wange eli, usik yan weng bokolewomelu: "Nete bate! Sokyan ete kak 
kenembe eli, ais dem kale dakalu wanika.", dangsukale. ^^Dangu eli, 
Yawe Kunum Fian e weng yakok so mak sokyan elo dulewsomelei: 
"Ne ilum fian mak kulo dukemika. Beli, kom ilum fian dukemi kale. 
Am samal so, kut samal so, nam sakok keko, iso nam bew te. Ne kulo 
kuluko, komikel amen mak kale elo kekemi te. Diwkuw, teing banim 
yan banim kom kumun kom betekuw kawin dim gilin-gili 
kakabomelewi, kawin kukun kutew kutew betekuw wanen 
kakamokelew te. ^^ Waneng busik maka kekemui, kusik maka 
keumew kem kakamokoliw te. Beli, waneng bu um angin so, kom 
angin so, maka kelew kelew kem kakamokoliw te. Deiw mak ding e, 
mak e kom kak kawtol kekemoke te. Kusik yan ete tei wane em 
bokolew te.", Kunum Fian ete sokyan elo dangsekale. ** Dange eli, e 
waneng bu bokoumomele: "Diwkuw diwkuw, ku aul kumuneko, aul 

mewso dukulomin kemew dim eli, ilum fian kulusomelewi, betbet 
fian akal mak kulamokolew te. Kulamokolew kate, diwkuw diwkuw, 
iti kimok elo ibolow kelokolew kate, kimok em weng ete kuw wasu 
kebomelewi, em afak kuw bolewka.", wangsekale. *^ Wange eli, 
Kunum Fian e Adam elo weng mak bokolewomele: "Ku kalel um 
weng wasulomeiewi, ais dem ayem be wanew kasike, kawin dim kale 
nam ken kuw nam kakamew te. Wanin soul kawin dim bokolew be, 
aluw ke bi, ilum kakon bi, douw falil bi, somelew ete, wan bokolew 
te. 1* Wanin musun be wan bokolew kate, musun kakamokolew dim 
be, itel akati ningning itel kuw kelokobe te. ^^Ku dauw falil falil kuw 
kesomi, alubamokolew te. Beli, deiw mak ding mak kuanokolew 
tako. Kuan kemin dim kesomelei, iti tawal kelokolew te. Nimtew 
angom? Ne tawal akate kulusomelii, kunum kulo amiyemi kekemsi 
kasike, kukal kuaneko, uneko, iti kawin tawal akate kebom, bokolew 
te.", dangsekale. 

^^Dangei, Adam e em kalel um wiin e bokoumomele: "Kom wiin e 
Iw"!", wangsekale. Nimtew angom? Kunum waneng bi im awkok 
dukusu waneng ute te. ^i Beli, Yawe Kunum Fian e samal kal mak 
kulusome eli, beneko, Adam so em kalel so yemkal ilo minggiyemse- 
kale. 

^^Minggi kasiyemeko, Yawe Kunum Fian e bokolomele: "Kame, 
kunum waneng wa so ken so eisneng be kal kelin angom kasike, 
nukalem atew keloliw. Keliwi, i ais dem kale mewso be em dulum 
akal unemokoliw te. Iti uneko, waniwtewe, ikalem finik e nam 
kuaniw te. Diwkuw diwkuw bokoliw te.", angsekale. ^^ Angesomelei, 
Yawe Kunum Fian e kunum so waneng so bi musun Men ka kel em 
bine yenbakalasekale. Soae, e kawin tawal akate kuluko, kunum 
amiyemi kelewsete, kame kunum be uneko, bakalem kawin dim akate 
musun wanin kaibom, alenaliwkale. 

^'^Beli, Yawe Kunum Fian e Adam so em kalel so yemkal Iden bine 
kuluko, koyemeko, ataan telebe dulum musun be em dulum kalote 
kel, akalem aluwbamin yemdakamin kunum kitil nam mak mo 

koyemsekale. Kunum Fian em yemdakamin aluwbamin kunum bi im 
wiin e Kelubim te. I biol atul o, tiakim o, alibin fian atew famdes 
famdes kelewse so tuk mosiliwkale. Tuk moko, Iden musun ka kel 
kuw diwkuw diwkuw atebin kebiliw kasike, kawtiw bi ais ayem fmik 
duyembe be em mit mewso nam uniw te. 



